Αλέξανδρος Παπαδημητρίου

Ο **Αλέξανδρος Παπαδημητρίου** (Λάρισα, 18 Ιουνίου 1973) είναι Έλληνας παλαίμαχος σφυροβόλος. Ως αθλητής, ήταν μέλος του Γ.Σ. Ηρακλής Θεσσαλονίκης (1994–2004) και της Α.Ε.Κ. (2005–2013).

## Πορεία στον αθλητισμό
Οι πρώτες επιτυχίες του έγιναν στις αρχές της δεκαετίας του 1990:
* 2ος Παγκόσμια Γυμνασιάδα (1990)
* 7ος Πανευρωπαϊκούς εφήβων-νεανίδων (1991)
* 6ος στο Παγκόσμιο εφήβων-νεανίδων (1992)
* 2ος Πανευρωπαϊκούς για αθλητές κάτω των 23 ετών (1994)
* 4ος Μεσογειακούς (1997), 3ος Μεσογειακούς (2001-2009), 2ος Μεσογειακούς (2005)

Στους Ολυμπιακούς Αγώνες 2000 στο Σίδνεϊ κατόρθωσε να μπει σε τελικό μεγάλης διοργάνωσης στο επίπεδο τω ανδρών για πρώτη φορά, αφού στον προκριματικό ήταν 12ος με επίδοση 76,61μ. Ωστόσο, στον τελικό τα 73,30μ. δεν του έδιναν τη δυνατότητα να υπερβεί την 12η θέση. 

Η μεγαλύτερη επιτυχία του έγινε στο Ευρωπαϊκό Πρωτάθλημα Στίβου 2002 στο Μόναχο. Αφού εξασφάλισε την πρόκριση ως 8ος με 78,39μ., στον τελικό ξεπέρασε το φράγμα των 80μ. στην 5η του προσπάθεια του, με επίδοση 80,21μ., κατακτώντας την 3η θέση, 0,04μ. πάνω από τον 4ο και 0,06μ. πάνω από τον 5ο. 

Το 2003 προκρίθηκε στον τελικό στο Παγκόσμιο Πρωτάθλημα Στίβου 2003 στο Παρίσι ως 9ος, με βολή στα 77,53μ. και εκεί με καλύτερη προσπάθεια στα 77,79μ. κατέκτησε τελικά την 8η θέση. 

Το 2004, δεν προκρίθηκε στον τελικό των Ολυμπιακών Αγώνων στην Αθήνα, ενώ το 2005 ήταν 13ος στον προκριματικό στο Παγκόσμιο Πρωτάθλημα Στίβου 2005, στο Ελσίνκι. Το 2006, δεν κατάφερε να προκριθεί στον τελικό του Ευρωπαϊκού Πρωταθλήματος. Το ίδιο συνέβη και στο Παγκόσμιο Πρωτάθλημα του 2007 (Οζάκα) αλλά και στο Βερολίνο (2009). Το 2008 συμμετείχε για 4η συνεχόμενη φορά στους Ολυμπιακούς Αγώνες στο Πεκίνο και με βολή 74,33μ κατετάγη 18ος.  

Δυστυχώς ένας σοβαρός τραυματισμός το 2010 δε του επέτρεψε να αγωνιστεί καθόλου αυτή τη χρονιά. Το 2011 έκανε την επιστροφή του κερδίζοντας για μια ακόμη φορά το Πανελλήνιο Πρωτάθλημα φτάνοντας έτσι στις 14 νίκες συνολικά στη κατηγορία των Ανδρών.  Παράλληλα έπιασε και το χαμηλό όριο για του Ολυμπιακούς Αγώνες του Λονδίνου. Το 2012 κέρδισε για 15η φορά το Πανελλήνιο Πρωτάθλημα και έγινε πολυνίκης σε ατομικό αγώνισμα (15 νίκες, μαζί με τον Περικλή Ιακωβάκη). Στις 3 Αυγούστου αγωνίστηκε για 5η φορά σε Ολυμπιακούς Αγώνες και εκεί δήλωσε ότι σταματάει την ενασχόληση του με τον πρωταθλητισμό.  

Παρόλα αυτά αγωνίστηκε στο Πανελλήνιο Πρωτάθλημα του 2013 (21.07) και αναδείχθηκε 1ος Πανελληνιονίκης για 16η φορά (μοναδικός Έλληνας αθλητής στίβου μαζί με τον Περικλή Ιακωβάκη). Μετά από αυτή του την επιτυχία δήλωσε ότι αποσύρεται από την ενεργό δράση δηλώνοντας ότι θέλει να ασχοληθεί με την προπονητική ή κάποιο άλλο φορέα του Αθλητισμού.  

Από το 2013 είναι Ομοσπονδιακός Προπονητής στίβου και έχει αναδείξει πολλούς πρωταθλητές, κυρίως στο αγώνισμα της σφυροβολίας.    

Η εξέλιξη του Αλέξανδρου Παπαδημητρίου στη σφυροβολία:
* 1992: 69,48μ. (έφηβος)
* 1996: 77,84μ. (πανελλήνιο ρεκόρ)
* 2000: 80,45μ. (πανελλήνιο ρεκόρ)
* 2004: 80,35μ.
* 2008: 77,07μ
* 2012: 71,80μ.

## Παραπομπές


Κατηγορία:Έλληνες αθλητές της σφυροβολίας
Κατηγορία:Αθλητές στίβου Ηρακλή Θεσσαλονίκης
Κατηγορία:Αθλητές στίβου Αθλητικής Ένωσης Κωνσταντινουπόλεως
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Αθλητές του στίβου στους Μεσογειακούς Αγώνες 2001
Κατηγορία:Αθλητές του στίβου στους Μεσογειακούς Αγώνες 2005
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στη Θερινή Πανεπιστημιάδα 1999
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου